Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: egyeztetéséről szóló 94/2004. (IV. 27.) Korm. rendelet (a továbbiakban: Műszr.)
Paragraph Index: 527

5. GAZDASÁGFEJLESZTÉSI SZAKÁLLAMTITKÁRSAG 5.1. TITKÁRSÁG Feladata az általános titkársági teendőkön kívül: 1. a szakállamtitkár által meghatározott teendők ellátása, 2. közreműködés a szakállamtitkár felügyelete alá tartozó feladatok, költségvetési előirányzatok tekintetében a Vezetői Információs Rendszer kialakításában és működtetésében, a havi kontrolling jelentéshez adatszolgáltatás és értékelő elemzés készítése. 3. a fejezeti tervezéshez, beszámoláshoz, és egyéb feladatokhoz kapcsolódó, a szakállamtitkárságot érintő feladatok koordinálása és összefogása, 4. ellátja a K+F konzultatív testület és a Logisztikai Irányító Testület titkársági feladatait, 5. közreműködik a szakállamtitkárság főosztályain felmerülő problémás pályázatok rendezésében jogi vélemény megfogalmazásával,a szakállamtitkárság főosztályainak szerződéskötéseihez szakmai segítséget nyújt és nyilvántartást vezet a megkötött szerződésekről. 5.2. VÁLLALKOZÁSFINANSZÍROZÁSI FŐOSZTÁLY A Főosztály küldetése: A Vállalkozásfinanszírozási Főosztály küldetése a vállalkozások pénzpiaci finanszírozáshoz (hitel, tőke, garancia, egyéb) való hozzáférésének javítása, a piaci elégtelenségek fejlesztéspolitikai és szabályzói eszközökkel történő kiküszöbölése, a pénzpiaci kínálati oldal és a vállalkozások piaci finanszírozhatóságának egyidejű fejlesztése révén. Összefogja a gazdaságfejlesztési finanszírozási programok stratégiai tervezését és a kapcsolódó termékek kidolgozását. Főbb prioritásai a magyar vállalkozásfejlesztési stratégia kialakítása, valamint az összhang biztosítása más kormányzati vállalkozás-fejlesztési programokkal, emellett a gazdaságfejlesztési operatív program tervezése, finanszírozó programok és termékek kidolgozása, továbbá a pénzügyi közvetítő rendszer és a finanszírozó programok lebonyolításának szabályozása, a programokat lebonyolító közvetítő szervezetek működésének szakmai felügyelete, tájékoztatás nyújtása és egyeztetés a társadalmi partnerekkel, koordinációs kapcsolattartás a pénzügyi közvetítőkkel. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: - Tervezési Elemzési Osztály - Finanszírozó Termékek Fejlesztése Osztály - Koordinációs és Szabályozási Osztály 2007/63. szám A Főosztály stratégiai feladatai: 1. a gazdaságfejlesztési operatív program és a hozzá kapcsolódó egyéb dokumentumok tervezési feladatainak ellátása, a támogatási programok kialakításának és a tervezésben részt vevő illetékes szakfőosztályok és tárcák munkájának koordinálása, 2. a gazdaságfejlesztési operatív program keretében, illetve a kizárólag hazai forrásból működtetett, a vállalkozások finanszírozását segítő pályázatok és a közpénzből társfinanszírozott gazdaságfejlesztési célú pénzügyi eszközök operatív tervezése, a működés és a döntéshozatal felügyelete, valamint a programok értékelése, 3. részvétel a gazdaságfejlesztési operatív program keretében működő holdingalap, és az abból finanszírozott pénzügyi eszközcsoportok működési szabályainak kialakításával, módosításával kapcsolatos döntések előkészítésében, 4. a főosztály felelősségi körébe tartozó támogatási előirányzatokra vonatkozó pályázatkezeléssel (beleértve a tőzsdei bevezetésre készülő vállalkozások támogatása fejezeti kezelésű előirányzatból nyújtható támogatások felhasználásával kapcsolatos eljárási rendről szóló GKM rendeletet) kapcsolatos szabályozási feladatok ellátása, 5. gazdaságfejlesztési célú fejezeti kezelésű előirányzatok felhasználására, valamint a támogatási rendszer lebonyolítására vonatkozó szabályozás kialakítása és aktualizálása, 6. a mikro-, kis- és középvállalkozások a versenyképesség javítását és a foglalkoztatás bővítését szolgáló fejlesztési és felzárkóztatási koncepciójának, hosszú távú (2007-13) stratégiájának kialakítása, az abban megfogalmazott feladatok végrehajtásának koordinálása, 7. közreműködés a Vállalkozók Bankja koncepció kialakításában, valamint az MFB-t érintő stratégiai döntések előkészítésében és végrehajtásában, 8. a Nemzeti Lisszaboni Akcióprogram mikrogazdasági/struktúrapolitikai részével kapcsolatos tárcateendők elvégzése a Miniszteri Kabinettel együttműködve. A Főosztály operatív feladatai: 9. a Nemzeti Befektetés-ösztönzési Célelőirányzatból és jogelődjeiből, valamint a 2000-2006. évek között a Kis- és Középvállalkozói Célelőirányzatból működtetett pályázatos támogatások lebonyolításának felügyelete, különös tekintettel a szerződésmódosításokra, az utó- és záróellenőrzésekre, az elállásokra, a szerződések lezárására és a követeléskezelésre, továbbá együttműködés az illetékes közreműködő szervezettel, 10. közreműködés a vállalkozások finanszírozását szolgáló, hazai támogatási forrású pénzügyi konstrukciók működtetésében, 11. a GVOP 1. (Beruházásösztönzés) és 2. (Kis- és középvállalkozások fejlesztése) prioritásának szakmai felügyelete, állásfoglalások kialakításában való részvétel, 12. a főosztály felelősségi körébe tartozó támogatási előirányzatok szakmai kezelői, ellenjegyzői és keretgazdai feladatainak ellátása, 13. a finanszírozó programokkal kapcsolatos tájékoztatás koordinálása, a tájékoztató felületek naprakészségének biztosítása, kapcsolattartás a társadalmi partnerekkel és a nyilvánossággal, 2007/63. szám 14. szakmai állásfoglalások kialakítása a főosztály felelősségi körébe tartozó szabályozás értelmezéséről, 15. a főosztály felelőségi körébe tartozó jelentési, beszámolási kötelezettségek teljesítése, az adatszolgáltatás koordinálása, 16. éves jelentés készítése a magyar kis- és középvállalkozások helyzetéről, 17. az Új Magyarország Fejlesztési Terv, illetve a fejlesztéspolitikai tervezési dokumentumok minisztériumot érintő részeinek kidolgozása a Miniszteri Kabinettel együttműködve, 18. részvétel a vállalkozásfejlesztéssel összefüggő, más tárcák felelősségébe tartozó fejlesztési politikák, operatív programok, regionális és kiemelt térségfejlesztési koncepciók kialakításában, 19. a magyarországi vállalkozások pénzügyi helyzetének, teljesítményének elemzéséhez szükséges monitoring-rendszer működtetése, a vállalkozások gazdasági jellemzőinek rendszeres feldolgozása, 20. a gazdasági versenyképességet segítő, beruházásokat ösztönző támogatáspolitika gyakorlatának és hatékonyságának elemzése és értékelése, illetve a piaci igények elemzése az állami eszközök iránt, 21. az EU régi és új tagállamainak és az OECD tagországok kis- és középvállalkozási szektorának fejlesztési politikáinak, stratégiáinak figyelemmel kísérése, elemzése, a közösségi szintű programokban történő szakértői részvétel, 22. magyar képviselet ellátása a nemzetközi szervezetek munkacsoportjaiban a főosztály illetékességi körébe tartozó kérdésekben, 23. az MFB-vel kapcsolatos jogalkotási feladatok szakmai megalapozása, a minisztérium szervezetén belül az MFB tevékenységével összefüggő feladatok körében részvétel a javaslatok kialakításában és az MFB Rt. közreműködését igénylő végrehajtásában, 24. közreműködés az MFB külföldi forrás-bevonásához kapcsolódó - a pénzügyminiszter és a tulajdonosi jogokat gyakorló miniszter által közösen kialakított - előzetes egyetértési jog alkalmazásához kapcsolódó feladatok végrehajtásában, 25. szakmai koordináció és kapcsolattartás az állami tőkeintézményekkel, 26. a diákvállalkozói programokkal kapcsolatos támogatási szerződések végrehajtásának felügyelete, 27. a HU0008-05 Phare program, illetve a HU0105-04 Phare program lebonyolításának felügyelete. 5.3. ÜZLETI KÖRNYEZET FEJLESZTÉSE FŐOSZTÁLY A Főosztály küldetése: A gazdaság versenyképességének növelése, Magyarország működő tőkevonzó/tőkefelhalmozó képességének javítása a vállalkozások alapítása és működtetése tranzakciós költségeinek csökkentésével, a piacszabályzás és a kormányzati szektor vállalkozói szolgáltatásainak fejlesztésével a vállalkozói kultúraés tudástranszfer ösztönzésével. 2007/63. szám A Főosztály munkáját főosztályvezető vezeti, akit az általános jogkörű főosztályvezetőhelyettes helyettesít. Főosztály a következő osztályokra tagolódik: - Stratégiai és Üzleti Környezet Elemző Osztály - Vállalkozásfejlesztési és Belső Piaci Osztály - Üzleti Környezet Szabályozási Osztály A Főosztály stratégiai feladatai: 1. országos szinten összehangolt és átfogó fejlesztést szolgáló stratégiai koncepciók kidolgozása és koordinálása, valamint a szakállamtitkárság kompetenciájába tartozó egyéb gazdaságfejlesztési stratégiák kialakítása, szakmapolitikai irányítása, 2. a versenyképességi szempontok érvényesítése a szakmapolitikai egyeztetések során az érintett szervezetekkel együttműködve, 3. Közreműködés

Source: https://magyarkozlony.hu/hivatalos-lapok/a8ab61a5c0e116986337f5e09a45a96169d46134/dokumentumok/426413e0da58d9ebfa5b650056e665246792e9ee/letoltes